
KTova  jaro,  nova  vivo, 
1  y  diras  fama  diraĵo. 

Tio  ne  estas  ekzakta  je  nia 
kazo,  sed  evidentiĝas  kelkaj 
formalaj  ŝanĝoj  ĉe  nia  bul- 
teno.  Eble  ĝi  estis  pli  bela  an- 
taŭe,  sed  kvankam  mi  klo- 
podos  atingi  denove  tiun  nor- 
mon  de  plibeleco,  mi  devas 
sciigi,  ke  mi  ne  plu  povas 
daŭrigi  la  antaŭan  manieron 
komposti  la  bultenon  pro 
etikaj  kaj  praktikaj  kialoj: 

Etikaj:  Gis  nun  mi  povis  uzi  vin- 
dozan  programon  PageMaker 
7.0,  ĉar  mia  lernejo  aĉetis  ĝin 
kaj  min  rajtigis  uzi,  same  kiel 
programo  Adobe  Acrobat,  per 
kiu  mi  kreis  la  pdf-an  version, 
kiun  ni  vidas  en  interreto,  kaj 
kiun  printisto  uzis  por  multo- 
bligi  ĝin  surpapere.  Tion  mi  ne 
plu  povas  fari  ĉar  mi  ne  plu 
laboras  por  tiu  lernejo,  kaj  mia 
nova  lernejo  ne  posedas  tiun 
softvaron. 

Evidente,  mi  povus  proponi  al 
estraro  de  ATEO,  HALE  aŭ  MEL 
(organizoj  esperantaj  kies  bul- 
tenojn  mi  kompostas)  aĉeti 


ĝin  kune  aŭ  unuope,  kaj  fakte 
mi  jam  petis  tion  al  antaŭaj 
estraroj  de  la  du  unuaj,  sensuk- 
cese  pro  sama  kialo:  manko  de 
mono.  La  permeso  uzi  tiujn 
programojn  samkostas  la  koti- 
zojn  de  234  anoj  de  ATEO: 
PageMaker  nun  nomiĝas  InDe- 
sign  CS4  kaj  kostas  976  eŭrojn, 
Acrobat  nun  kostas  €401.35, 
kaj  Photoshop  CS4,  €976.35, 
kio  entutas  2  354  eŭrojn.  Kaj 
tio  ebligus  min  nur  komenci 
labori,  ĉar  printado  kaj  sen- 
dado  posta  kostas  monon.  Mi 
neniam  konsideris  piratecon, 
ĉar  mi  ne  rabas  librojn,  kiujn 
mi  devas  legi,  do  mi  ne  rabu 
ilojn,  kiujn  mi  devas  uzi.  Ne 
estus  etike.  Kaj  ateismo  sene- 
tika  estas  nenio. 

Ankaŭ,  eĉ  se  ni  havus  la  mo- 
non,  pagi  tiun  kvanton  estus, 
laŭ  mia  kompreno,  neetika. 
Ĉefe  pro  tio,  ke  ekzistas  sen- 
pagaj  alternativoj. 

Praktikaj:  PageMaker  ne  kom- 
prenas  utf-8-n,  kaj  sekve  mi 
devis  uzi  Latin3-n.  Mi  devis 
unue  komposti  la  paĝojn  de  la 
bulteno  kaj  poste  traduki  de 

Latin3  al  utf8  por  retumi  ilin. 

La  kosto  de  tiuj  programoj 
estas  praktika  problemo,  krom 
etika. 

Solvo  bona  estas  uzi  la  progra- 
mojn,  kiujn  venigas  al  ni 
Linukso,  operacia  sistemo  ti- 
om  senpaga  kiom  ili:  anstataŭ 
PageMaker,  mi  uzas  Scribus, 
kiu  kostas  0  eŭrojn,  kaj  ankaŭ 
ĝi  povas  krei  pdf-ajn  dosierojn, 
kio  ŝparigas  al  ni  aĉeti  Acrobat- 
n  mem,  kaj  fotojn  kaj  bildojn 
mi  prilaboras  pere  de  GIMP, 
same  senpaga  anstataŭulo  de 
Photoshop. 

Kompreneble,  facileco  ne  es- 
tas  sama,  sed  iom  post  iom  la 
rezulto  estas  same  bulteno, 
kiun  vi  nun  legas.  Iom  post 
iom  mi  lernos  fari  ĝin  pli  bone 
per  tiuj  ĉi  novaj  iloj,  kiujn  mi 
nun  ekuzas,  kaj  eble  iam  la 
rezulto  estos  eĉ  pli  brila  ol  tiuj, 
kiujn  mi  sukcesis  fari  per 
luksaj  rimedoj  pagaj  kaj  multe- 
kostaj.  Sed  ni  notu,  ke  Linukso, 
same  kiel  Esperanto,  estas 
posedaĵo  de  ĉiu  homo,  ne  de 
riĉuloj,  kiel  Bill  Gates  aŭ 
posedantoj  de  Adobe,  kies 


granda  riĉeco  pligrandiĝas  per  la 
laboro  de  malriĉuloj  kiel  ni. 

Lastan  praktikan  kialon  mi  menciu: 
Scribus  komprenas  kaj  traktas  bone 
utf-8an  tipokodigon,  kaj  sekve  oni 
povas  sendi  jam  al  mi  siajn  verkaĵojn 
por  publikigo  kun  supersignoj!  Se 
oni  ne  povas  ilin  produkti,  oni  povas 
tamen  uzi  la  ikso-kodon  aŭ  eĉ  Latin3- 
an  kodon,  sed  notu,  ke  ĉe  http:// 
www.esperanto.mv.ru/UniRed/ENG/ 
troviĝas  senpaga  tekstilo,  per  kiu  oni 
povas  produkti  ĉapeligitajn  tekstojn 
per  vindoza  sistemo.  Tiujn  tekstojn 
mi  povas  ankaŭ  uzi  per  miaj  "novaj" 
programoj.  Bona  sekvo  estas,  ke  ni 
jam  povas  uzi  ĉiun  ajn  litertipon  en 
nia  bulteno. 

Mi  atendas  viajn  novaĵojn  kaj  ko- 
mentojn  ĉe  liberpenso@gmail  .com. 
Altestime  via, 

Jesuo 


Rimarku,  ke  pingveno  estas  simbolo  de  Linukso,  same 
kiel  la  verda  stelo  estas  simbolo  de  Esperanto. 

t VaroCas  (a 
prezidanto 

Jen  la  unua  el  la  du  numeroj 
planitaj  en  2010.  Mi  tiuokaze 
sendas  varman  dankon  al  la 
kontribuintoj. 

Mi  trarigardis  la  adresarojn  de 
la  abonintoj,  Kunvenintoj,  membroj 
k.s.  de  la  lastaj  jaroj,  kaj  mi  konstatis 
ke  homoj  kiuj  aktive  interesiĝas  pri 
ateismo  kadre  de  la  esperantista 
movado,  troviĝas  (laŭ  tiui  datumoj) 
en  ne  malpli  oldudeko  da  landoj. 

Mi  invitas  ĉiujn  profiti  de  tiu 
diverseco  por  starigi  necesan  de- 
baton  inter  vi  kiuj,  car  nekredantoj 
aŭ  liberpensuloj,  evidente  havas  mul- 
ton  komunan  en  viaj  vivkonceptoj, 
sed  cetere  ne  ĉiam,  almenaŭ  ne 
ekzakte  same  komprenas  kelkajn 
nociojn  kaj  vortojn.  Mi  jam  konstatis 
ke  laŭ  la  landoj  kaj  la  kontinentoj,  la 
vortoj  "religio  ,  "ateismo",  "laikeco" 
estas  tre  diverse  komprenataj  inter 
homoj  kiuj  volonte  deklaras  sin 
nekredantoj  (povas  esti  ke  sama 
fenomeno  estus  konstatebla  inter 
dikredantoj).  Tial  nia  revuo  plezure 
akceptos  viajn  kontribuojn  en  tiu 
debato.  Legado  de  tekstoj  el  aliaj 
landoj,  el  aliaj  socioj,  estos  jorofita  al 
ni  ĉiuj,  ne  nur  por  largigi  nian 
personan  vidpunkton,  sed  ankaŭ 
por  akrigi  niajn  argumentojn. 

Cetere  tiu  diverseco  estas  bela 
deirpunkto  por  ke  nia  asocio 


intervenu  pozitive,  kaj  ke  ties  agado 
ne  limiĝu  je  kongresa  kunveno  (nu 
unika  okazo  renkontiĝi),  kaj  eldono 
de  po  du  numerojn  jare.  Ciu  el  vi 
oovas  utile  agadi  en  propra  lando,  ĉu 
cadre  de  ateisma  medio  por 
diskonigi  Esperanton,  ĉu  kadre  de 
esperantista  medio  por  diskonigi  se 
ne  ateismon,  almenaŭ  nian  asocion 
ATEO,  tiel  farante  "du  batojn  per 
ununura  ŝtono"  (pardonon,  eble 
franclingva  esprimo). 

Tio  estas  la  senco  de  nia 
intenco  aperi  inter  subtenantoj  de  la 
kreado  de  Internacia  Asocio  de  la 
Liberpenso,  okaze  de  la  venonta 
internacia  kongreso  de  la  Internacia 
Humanista  kaj  Laika  Unio  (IHEU)  en 
aŭgŭsto  2011,  en  Oslo  en  Norvegio. 

Fine,  nia  revuo  povas  esti  efika 
tribuno  por  lanĉi  novajn  projektojn, 
ideojn,  proponojn  de  agaao,  k.s. 
Ŝajnas  ke  multaj  situacioj  rapide 
evoluas  momente  en  pluraj  landoj 
(jen  negative  jen  pozitive)  koncerne 
ekzemple  la  sintrudiĝon  de  la 
religioj  en  politikajn  arerojn,  en  la 
edukadon  ktp...,  Ie-tie  bedaŭrinde 
regresoj  videblas,  dum  aliloke  novaj 
rajtoj  aperas  (ekz.  aborto-rajto, 
disigo  de  religio  kaj  edukado).  Mi 
deziras  citi  nur  unu  ekzemplon  kiu 
certe  nin  ĉiujn  ĝojigos:  oficiala 
disigo  de  la  religio  kaj  ae  la  ŝtato  en 
Bolivio,  kiu  tiel  fariĝas  nova  laika 
lando. 

Bonan  legadon  de  tiu  ĉi  deka 
numero,  kaj  efikan  agadon  por 
ateismo. 

Christian  ‘Riviere 

Mvotĉo  por  Intemacia 
Hsocio  de  Ca  LiBervenso 

La  4-an  de  julio  2005  en  Parizo,  kadre  oe  internacia 
kongreso  de  IHEU,  la  franca  Federacio  de  la  Li- 
berpenso  iniciatis  tutmondan  kongreson  en  kiu  250 
ĉeestantoj  el  29  landoj,  debatis  pri  la  necesa  agado  de 
la  Liberpenso. 


Veninte  el  ĉiuj  kontinentoj,  ili 
konjektis  ke  necesas  kolektive  fino- 
punkti  la  disecon  de  la  asocioj  el 
diversaj  landoj  kiuj,  tra  la  mondo,  sin 
proklamas  liberpensaj  aŭ  ateistaj. 

Fakte,  la  nepre  necesa 
batalo  por  la  disigo  de  la 
religioj  kaj  de  la  ŝtatoj,  eĉ 
se  rormale  nacia,  havas  ne- 
negeblan  karakteron  inter- 
nacian  pro  la  politikaj  kaj 
filozofaj  principoj  lciujn  ĝi 
starigas. 

La  batalo  por  la  trium- 
fo  de  totala  libereco  de 
konscienco  ne  povas  esti 
sen  enkonstitucia  postulo 
de  plena  kaj  entuta  disigo 
de  la  publika  sfero  kaj  ae 
la  religioj.  Tiu  filozofa 
movado  fontis  el  la 
jarcento  de  la  Klerismo  kiu  mon- 
tris  la  vojon  al  la  mondo. 

Dum  pli  ol  du  jarcentoj,  la 
Disigo  ekestis  en  Usono  kaj 
etendiĝis  al  Meksikio,  al  Fran- 
cio,  al  Sovetio,  al  Turlcio  kaj  al 
pluraj  aliaj  landoj  kiel  en 
Hispanio  en  1931.  Tute  ne  mal- 


fortiĝante,  malgraŭ  multaj  mal- 
facilaĵoj,  tiu  historia  movado  de 
emancipo  de  la  konsciencoj  kaj 
de  la  popoloj  plu  etendiĝas. 

Freŝdate,  viciĝis  Nepa- 
lo  kaj  Bolivio  en  plenumo 
de  tiu  liberiga  ago. 

Inspirite  de  tiu  ideo  la 
250  ĉeestantoj  de  la  tutmon- 
da  Kongreso  de  la  Liber- 
penso  en  2005  proklamis  la 
Fondon  de  la  Internacia 
Komitato  de  Kunligo  de  la 
Ateistoj  kaj  de  la  Liberpen- 
suloj  (CILALP). 

De  tiu  dato,  la  CILALP  ko- 
mencis  agi.  Interŝanĝoj  oka- 
zis,  interalie  per  interreto. 
Dufoje  la  CILALP  kunvenis:  la 
4an  de  junio  2008  en 
Washington-DC,  kaj  en  Lon- 
dono  la  7an  de  junio  2009. 

Dufoje  la  diversaj  ĉeestantoj 
konfirmis  sian  konsenton  por  ke 
estu  decidita  la  bazo  de  fondado 
de  nova  Internacia  Asocio  de  la 
Liberpenso.  Ili  decidis  ke  la  plej 
trafaj  momento  kaj  loko  por  tio 
estos  sendube,  la  venonta 

internacia  kongreso  de  la  Internacia  Humanista  kaj  Laika  Unio  (IHEU) 
en  aŭgusto  2011,  en  Oslo  en  Norvegio. 

Tial,  sin  apogante  sur  tiu  denova  mandato,  la  subskribantoj  de  tiu 
alvoko  adresiĝas  al  ĉiuj  samideaj  asocioj  tra  la  mondo  por  firme 
antaŭeniri  al  tiu  celo. 

La  subskribantoj  alvokas  ilin  por  ke  ili  esprimu  sian  opinion  pri  la 
jenaj  demandoj: 

1-  Cu  vi  estas  interesataj  de  la  Fondo  de  Internacia  Asocio  de  la 
Liberpenso? 

2-  Ĉu  vi  konsentas  membriĝi  al  la  Tutmonda  Kongreso  de  la  Liberpenso 
kiu  ekfondos  ĝin  en  aŭgusto  2011  en  Norvegio? 

3-  Ĉu  vi  deziras  aktive  partopreni  la  Komitaton  de  preparado  de  tiu 
tutmonda  Kongreso? 

4-  Ĉu  vi  volas  esti  regule  informitaj  pri  la  stato  de  la  laboro? 

‘Besson  Ŭ?Fiiŭppe/  ‘Biondei OVCarc,  Lafouge  J7 'accĵiies,  ‘Etjscften  Cfiristian,  LepevcBgger, 
franca  LiBerpenso;  Boroiu  CKficofae  faj  ‘Tucfor  iMarian,  Ozon-IancUj  LLsocio  por 
Lmancipado  de  fa  LaBoristoj  de  ‘Ĵfumanio;  Cfoutier  Bemard,  9-fumanista  ‘Jondumo 
de  %eBefio,  faj  9-fodgfinson  Jean,  LiBerpensufo  de  ‘Toronto,  Ontario,  ‘Tĥain 
‘Tjcftard  Cj.L,  LiBerpensufo,  ‘LgBijn  ĴJoftannes,  Trezidanto  de  Unio  cfe  TLteistoj 
%anado;  Igzue  Leo,  Tfumanisto,  9jtgerio;  ‘Estreffa  E  Odugo,  ‘Erezidanto,  Centerfor 
Incpiinj  -  Itcdio,  Tfumanisto  TLrgentinio;  Cjoeringer  Conrad,  TLmerican  TLtfieists, 
‘Usono;  Cjousseva  jjufia,  Centro  de  edufado  fctj  de  espforado  Eraijs,  ‘Lusio;  Joftnson 
Effen,  E?(ecutive  ‘Director,  Enfigftten  ‘Tfte  ‘Cote,  ‘Usono;  La?(cdte  ‘Terra  EfBio, 
LiBerpensufo,  ‘Uruguajo;  Liddfe  ‘Terrg,  ‘Jreetfiougftt,  faj  9dc  TLrtftur  Ed, 
fTreetfiougfvt,  Tfistonj  ‘Lesearcft  Cjroup,  Eorteous  ‘TCood,  Tjeitft,  9{gtionaf Secufar 
Societij,  Britio;  fgj  ‘MoffSftirfetj  fctj  Eetersen  Steve,  SLteisto  ‘Minnesota,  Usono. 


www.AmericanHumanist.org  1  -800-837-3792 

La  kanto  de  Dio 


J*  us  venas  mi  el  sankta 
koncerto  plurvoĉa  en 
preĝejo,  kaj  min  ŝolcis  la 
rakto,  ke  oni  ĝoje,  eĉ  amu- 
ze,  petis  Dion,  ke  li  pardo- 
nu  onin,  ke  li  havu 
kompaton  al  oni. 

Nu,  mi  estis  tie  nur  ĉar  filino  mi- 
a  kunkantis 
tie,  sed  tio 
ne  malhel- 
pis  min 
kompreni, 
ke  la  unua 
frazo,  kiun 
mi  aŭdis, 

pensigis 
min  pri  la 
absurdo  de  ĉio  tio:  Sinjoro, 
kompatu  al  ni  ("Lord,  have  mercy 
on  us!"). 

Aldone,  la  kantojn  oni  vortumis 
en  la  angla,  ĉar  temis  pri  Gospel 
(Evangelio,  en  la  angla),  kaj  oni 
jam  scias,  ke  la  lingvaĵo  de  tiu 
dubinda  artoformo  estas  la  angla, 
komuna  lingvo  de  nigruloj,  kiuj 
kreis  tiun  kantomanieron,  kiam  ili 


ankoraŭ  estis  ĵus  venigitaj  sklavoj 
en  tiaman  Usonon  el  diversaj 
partoj  kaj  triboj  de  Afriko.  Sed  mi 
ne  povis  ne  demandi  mion,  ĉu  la 
ĉeestantaro  komprenas  la  kan- 
tojn...,  kaj  evidentiĝis  al  mi,  ke 
tute  ne. 

La  kantistoj,  ĉar  temas  pri  muzike 

altnivela 
horo,  kiuj 
regule  kon- 
certumas 
en  mia  ur- 
bo,  estis 
perfekte  li- 
iberaj  blan- 
kuloj,  kiuj 
zorgis  imiti 
nigrajn  gesklavojn  per  siaj  kantoj, 
krioj  kaj  eĉ  gestoj. 

Tamen,  mi  komprenis,  ke  tio  estis 
malgranda  absurdo,  rilate  al  ka- 
dro,  kie  tio  okazis:  konstruaĵo, 
kiun  oni  faris  por  peti  de  iluzia 
estaĵo,  ke  li  zorgu  pri  tio,  kion  oni 
mem  devas  prizorgi  ĉiam:  feliĉo 
kaj  kunvivado. 

jjesuo 

0(iuj  estis 

Cajratinoj  cCe  JesuoF 

Koncerne  la  fratojn  neniu  problemo,  la  biblio  estas 
tre  klara: 


«ĈuJMaria  ne  estas  lia  patrino, 
ĉu  ĵako,  Jozefo,  Simono  kaj 
Judo  ne  estas  liaj  fratoj?  Kaj  ĉu 
liaj  fratinoj  estas  ne  iuj  inter 
ni?»  (Mateo  13-55). 

«Ĉu  li  ne  estas  la  filo  de  Maria, 
la  frato  de  ĵako.  Jozefo,  ĵudo, 
Simono?  Kaj  ĉu  liaj  fratinoj  ne 
estas  ĉi-tie,  inter  ni?»  (Marko 
6-3).  (Du  tekstoj,  preskaŭ 
identaj...,  kiu  plagiatis  kiun?) 

Ni  aŭskultu  Markon  kaj 
Mateon  nun: 

«Jen,  via  patrino  kaj  viaj  fratoj 
estas  ekstere  kaj  petas  vin.» 
(Marko  3  -32). 

«Lia  patrino  kai  liaj  fratoj 
estas  ekstere  lcaj  deziras 
alparoli  lin»  (Mateo  12  -46). 

Denove  du  tekstoj  preskaŭ 
identaj.  Kiu  plagiatis  kiun? 

Kion  diras  Luko  kaj 
Johano?: 

«La  patrino  kaj  la  fratoj  de 
Jesuo  venis  al  li»  (Luko  8-19). 

«ili  malsupreniris  al  Kaper- 
naumo  kun  sia  patrino,  siaj 
fratoj  kaj  disĉiploj»  (johano  2- 
12). 

«Kaj  liaj  fratoj  diris  al  li...» 
(johano  7-3). 


«Ĉar  eĉ  liaj  fratoi  ne  plu  kredis 
je  li»  (johano  7-5). 

«Kiam  liaj  fratoj  supreniris  al 
la  festo...»  (johano  7-10). 

Kaj  cetere  : 

«Ŝi  naskis  sian  unuan  filon...» 
(Luko). 

Sed  Jozefo  ne  konis  ŝin 
(Marian)  ĝis  ŝi  naskis  filon 
kiun  ŝi  nomis  Jesuo  (Mateo  1- 
25). 

Laŭ  kelkaj  aŭtoroj,  la 
fratoj  de  Jesuo  retroviĝis  inter 
la  dek  du  apostoloj.  Pri  liaj 
fratinoj,  ili  postlasis  mal- 
multajn  spurojn,  tiom  en  la 
Malnova  lciom  en  la  Nova 
Testamento  kaj  povus  esti 
Maria  kaj  Salomeo. 

Jean  OVCSVRĵt 

jmarin_93ftotmaiC.com 

PS:  Mi  antaŭdankas  la  legontojn  kiuj 
povus  alporti  precizigojn  pri  la  fratinoj 
ĵesuo:  Kiuj  estis  Maria  kaj  Salomeo? 

La  /(ampanjo  de 
(Daujkins 

aŭtoro  de  [ibro  /qin  titofo  La  dia  paranojo ,  anforaŭ  ne 

esperantijjita 

En  multaj  landoj  tra  la  mon-  }°  *  sln  dfklafras  f  ŝtata  P°Polnom- 

ĵ  ĵ  brado  sen  konreso  de  religio  . 

do:  Aŭstralio,  Aŭstrio,  Kana-  Kiel  amuza  sed,  laŭ  mia  opinio, 

do,  Finnlando,  Germanio,  Neder-  senefika  parodio  aperis  satiraj  eklezioj 

lando,  Italio,  Kroatio,  Hispanio,  La  fluganta  spagetomomtro,  la  nevidebla 

r  rozkolora  unukornuio,  pastarariams- 

Svedio,  Britio,  Hindio,  Usono,  mo,  skarlatruĝa  litero  A  kaj  aliaj.  Laŭ 

estis  organizitaj  kampanjoj  sub  ne  fidindaj  fontoj  jam  ekzistas  pli  ol  10 

la  titolo:  Probable  ne  ekzistas  dio.  mikonoj  da  kredantoj. 

,.  . .  ,  Nepre  estas  tamen  biastemi  pn  ia 

Gi  ceiis  per  tiu  siogano  r  r 


popularigi  la  liberpensadon 
kaj  pledi  por  la  sekuraligo 
de  ŝtatoj.  Almenaŭ  en 
Svislando  estis  en  lcelkaj 
urboj  malpermesata  la  afi- 
ŝado  en  publikaj  trafikiloj. 

Tial  turneis  private  luitaj 
busoj  por  lanĉi  debaton  pri 
religio. 

Tiun  ĉi  eviteblan 
debaton  provokis  la  ĉefa 
tezo  de  Dawkins  pri  la 
Probableco  de  dia  ekzisto. 

Alpafis  tiun  kalkanan  ten- 
denon  de  Ahilo  senprokraste 
fundamentistaj  eklezioj,  ki- 
uj  sekvis  la  buson  de  probabluloj  por 
propagandi  la  ekziston  de  eternulo.  Pri 
la  rezulto  kaj  efilco  de  ambaŭ  tendaroj 
ne  eblas  statistiki.  En  la  lastaj  jaroj  nur 
malmulte  kreskis  la  nombro  de 

senreligiuloj  en  Svislando:  nur  ĉirkaŭ 


kreinto  de  nia  lingvo 
— kaj  kondamni  lian 
preĝon  sub  la  verda 
standardo.  Jam  la 
unua  linio  estas  tute 
religia.  Tutcerte  nelc 
ekzistas  senkorpa 
mistero  nek  kredo 
en  la  lcoro.  Kial  estis 
malpermesata  nur  la 
deklamado  de  lasta 
strofo? 

Antaŭen  ni  marŝu 
— sen  dio  sedja  por 
homara  celo—  No- 
van  homan  poemon 
verku  ni  ATEO-anoj ! 


<Dieter  %ook 

‘KferikjiCa  infCuo  sur 
Ca  itaCa  socio 

Apenaŭ  vi  naskiĝas,  oni  akvumas  vian  kapon  per 
malpura  benita  akvo,  dum  vi  eligas  la  unuajn 
ĝemetojn,  por  sekurigi  vin  kontraŭ  la  ĝenaĵoj  de 
antaŭtempa  morto:  eterna  kondamno  al  Limbo.  Tion, 
kio  estas  Limbo,  nur  sorĉistino  povus  pli-malpli  difini. 


Dum  jaroj,  apenaŭ  oni 
kapablas  legi  kaj  skribi,  vi 
rekrutiĝas  en  la  katolika 
armeo,  antaŭe  partoprenante 
en  la  komuna  manĝo  de  la 
korpo  kaj  sango  de  Kristo, 
poste  per  speciala  vangofrapo 
fare  de  episkopo,  vi  fariĝas 
militisto  laŭ  ĉiuj  aspektoj  en 
la  kristana  armeo. 
ĉustatempe,  venkante  katekis- 
man  konkuron  en  la  jubilea 
jaro  1950,  mi  estis  akompa- 
nata  al  Romo  por  ricevi  la 
altan  honoron  kisi  la  manon 
de  la  tiama  Papo  Pio  XIIa.  Ne 
kontentaj  pro  tio,  vidinte  la 
plej  bonajn  premisojn,  iuj 
konvinkis  mian  patrinon  por 
ke  mi  min  dediĉu  al  la  eklezia 
kariero;  tri  jarojn  mi  travivis 


en  dioceza  seminario  kun  rela- 
tiva  religia  endoktriniĝo,  sen 
nenia  ebleco  de  rezigno,  ĉar  la 
lernejo  ne  estis  agnoskita.  Pro 
tio,  por  forlasi  ĝin  mi  antaŭe 
devis  akiri  la  mezlernejan  fin- 
ekzamenon. 

Prudente  danke  al  tiu  matu- 
riĝa  periodo  mi  sukcesis  solvi 
por  ĉiam  la  religian  proble- 
mon,  ĉar  nur  per  rekta  kon- 
takto  kun  eklezia  medio  oni 
povas  malkovri  la  difektojn, 
maltaŭgecon  kaj  pretendojn 
de  absurda  kaj  neakceptebla 
superrealo. 

Mi  kredis  solvi  por  ĉiam  la 
religian  problemon  per  inter- 
rompo  de  la  ritaj  rilatoj,  sed 
neantaŭvidita  afero  min  impli- 
kis  kaj  lumigis  pli  kaj  pli,  se  ĝi 

bezonus.  En  1960  mia  patrina 
avo  decidis  traveturi  Atlanti- 
kan  Oceanon,  elvenante  el  Los 
Angeles,  por  sekuriĝi  per  be- 
no,  ante  mortem,  eĉ  de  Patro 
Pio  el  Pietrel- 
cina,  kies  sankta 
famo  jam  disvas- 
tiĝis  en  la  tuta 
mondo.  Apenaŭ 
dudekjaraĝa,  mi 
estis  devigata 
nevole  enkoloni- 
ĝi  laŭ  la  vico  de 
aspirantoj  al 
konfeso  ĉe  Lia 
Sankta  Moŝto. 

Kiel  preparo  al 
ricevo  de  la  alt- 
valora  sakramento,  sacerdoto 
kun  okuloj  larmantaj  kaj 
flankigita  de  du  monahoj, 
eliris  el  konfesejo.  Estis  mia 
vico.  Kio  okazos  al  mi?  Riske 
mi  eniris  en  malhelan  angu- 
lon,  kie  atendis  min  senkarna 
vizaĝo  kun  du  enketantaj  oku- 
loj,  ĉirkaŭataj  de  densa  blanka 
barbo,  signo  certa  pri  saĝeco 
kaj  sankteco. 

“De  kiam  vi  ne  konfesas?”, 


estis  la  abrupta  kaj  formala 
demando.  Mia  respondo  senru- 
za  kaj  plena  je  espero  de 
mirakla  savo:  “Mi  ne  konfesas 
plu,  ĉar  mi  estas  ateisto”.  Mi 
tiel  altiris  la  kole- 
ron  de  la  dia  juste- 
co  esprimata  per 
la  sekvaj  vortoj: 
“Loriru,  vi  havas  la 
diablon  en  la  kor- 
po!” 

Imagu  mian  a- 
nimstaton,  ataka- 
tan  de  kaverna 
voĉo,  kiu  ŝajnis  el- 
venanta  el  infero, 
kaj  al  kiu  mi  min 
turnis  kun  plena 
bonfido.  Mi  esperis  ke  sank- 
tulo  tiustatura  realigos  la  mira- 
klon  de  mia  konverto;  nu,  jes, 
li  nuligis  por  ĉiam  ĉian  duban 
ombron  en  mia  juna  menso. 
Alia  rendevuo  kun  patrino- 
eklezio  okazis  je  mia  edziĝo. 
Mia  kunulino  nepre  ne  povis 
kaŭzi  al  siaj  gepatroj  kaj 
parencoj  grandegan  ĉagrenon 
per  civila  geedziĝo.  Pro  tio, 
malgraŭ  ke  ili  konis  mian 

senreligion,  eĉ  du  sacerdotoj 
ĉeestis  je  la  ceremonio,  rabatan- 
te  pri  la  kutimaj  proceduroj:  ne- 
nia  konfeso  kaj  sekva  komunio. 
Bonŝance,  jam  geedziĝintaj,  ni 
decidis  ne  naski,  tiamaniere  evi- 
tante  sekvon  da  problemoj  rila- 
taj  al  la  religia  edukado  de 
gefiloj. 

Dum  mia  laborokupo  ĉe  Poŝta 
Administracio,  responsanto  pri 
loka  oficejo,  mi  nepre  provis  al- 
porti  modestan  kontribuaĵon 
al  sekularigo  de  publikaj  me- 
dioj  per  forporto  de  krucifiksoj 
pendigitaj  ĉe  la  muro  antaŭ  la 
tablo  de  giĉeto.  Mi  devas 
rigardi  min  tre  bonŝanca,  ĉar 
mi  ne  altiris  sur  min  denuncon 
fare  de  vigla  piulo. 

*  *  * 

La  romkatolika  apostola  ekle- 
zio  kondiĉis  ekde  sia  komenco, 
kaj  daŭrigas  kondiĉi  nune 
konstante  obstine  la  vivojn 
politikan,  socian,  sciencan  kaj 
ekonomikan  de  la  itala  ŝtato. 
Ne  irante  tro  malantaŭ  en  la 


tempon,  sekve  de  la  Kon- 
kordato  de  la  11-a  de  februaro 
1929  pro  merito  (aŭ  mal-)  de 
Duce  Mussolini,  oni  finis  la 
juran  konflikton  starigita  de 
Leĝo  de  garantioj  de  1871,  kiu 
decidis  liberan  agadon  de  la 
Eklezio  en  libera  ŝtato,  kiu 
tamen  agnoskis  ĝian  absolutan 
superregon  inter  la  aliaj 
religioj;  pro  tio  ĉiuj  publikaj 
oficejoj  ekde  tiam  estas  orna- 
mitaj  per  deviga  krucifikso, 
malgraŭ  la  religia  libero. 

Post  la  sperto  de  la  faŝisma 
reĝimo,  kies  ĝi  estis  portanta 
kolono,  la  roma  eklezio  rekap- 
tis  plenan  povon  per  reĝimo 
demokristana.  Naskita  pozitive 
de  siaj  unuaj  honestaj  poli- 
tikistoj,  la  Demokristana  partio 
kreis  firman  reĝimon  aferan 
kaj  klientan,  kiu  furiozadis 
dum  multe  da  jardekoj  ĝis 
unuaj  90  jaroj,  kaj  kun  kom- 
pliceco  de  la  maldekstra 
socialismo,  estigis  grandegan 
publikan  ŝuldon,  kiu  ĝis  nun 
kondiĉas  la  vivon  de  la  itala 
ŝtato. 

Forstrekita  kiel  politika  partio 

fare  de  “mani  pulite”,  Demo- 
kristana  partio  serĉis  lokon 
dekstren,  centren  kaj  mal- 
dekstren,  kaj  sukcesis  radiki 
pli  kaj  pli  trudeme,  kiel 
argonaŭto  kun  mil  tentakloj, 
en  la  tuta  politika  arko,  lasante 
senvundaj  nur 
kelkajn  sensig- 
nifajn  pecojn 
de  la  itala  poli- 
tiko  (radikalu- 
loj  kaj  ekstre- 
ma  maldeks 
tro). 

Dum  la  ora 
periodo  de  la 
demokristana 
reĝimo,  rome- 
klezio  bonŝance  vane  kon- 
trastis  kontraŭ  referendumoj 
favoraj  al  divorco  kaj  aborto, 
kies  manko  kaŭzis  tiom  da 
viktimoj,  precipe  inter  la  plej 
malriĉaj  klasoj  de  la  socio. 
Malgraŭ  tio,  kuraĝigita  de  la 
nuna  influo  sur  la  berluskona 
regado,  eĉ  nun  atencas  la 
pasintajn  konkerojn  per  novaj 
proponoj  pri  divorco  kaj 
aborto. 


Tute  kontraŭa  al  biologia  tes- 
tamento,  kiu  lasas  ĉiujn  liberaj 
disponi  pri  propra  korpo  je  la 
fino  de  vivo,  ĝi  sukcesis  influi 
la  nunan  registaron  filoklerika- 
lan  por  emani  leĝon  limigan 
de  la  individua  libero. 

Papo  Bene- 
dikto  XVIa 
invitas  katoli- 
kajn  farmaciis- 
tojn  ne 

disdoni  medi- 
kamentojn  ki- 
uj  influas 
naturan  vivon 
(pilolo  RU486, 
t.d.  de  la  posta 
tago,  kondo- 
moj  ktp),  malobservante  le- 
ĝajn  decidojn,  kiuj  devigas 
publikajn  dungitojn  disdoni 
kuracajn  helpojn  al  ĉiuj  petan- 
toj. 

Antaŭnelonge  romeklezio  re- 
batis  neceson  de  ordinara  ins- 
truado  de  la  katolika  religio  en 
ĉiuj  lernejoj,  fare  de  fidindaj 
docentoj,  kun  senbaza  tro- 
memfido  esti  la  deponpre- 
nanto  pri  la  edukado  de  la 

novaj  generacioj,  repuŝante 
proponon  pri  enkonduko  de 
mahometana  religia  horo. 
Justeca  instanco  pri  politikaj 
krimoj:  Romeklezio  akiras  emi- 
nentajn  subvenciojn  por  priva- 
taj  lernejoj  kaj  klinikoj, 
forprenante  monon  de  publi- 
kaj  institucioj.  Krome  la  instru- 
ado  de  la  religio  (katolika)  en 
ĉiaj  lernejoj  konstituas  baran 
ĉeeston,  kaj  multekostan  ekono- 
mian  pezon;  oni  estigis  ankaŭ 
flankan  karieron  de  instruistoj 
pli  facilan,  ol  tiu  de  ĉiuj  aliaj,  al 
kiuj  oni  konfidis  instruobjek- 
tojn  programajn  kaj  pli  pezajn 
kaj  respondecajn. 

Sen  paroli  pri  la  skandaloj  de 
IOR,  kiu  protektis  ĉiajn  misa- 
gojn,  kion  mi  diru  pri  la  finan- 
ca  situacio  de  romeklezio,  kiu 
profitas  de  8%o  de  la  ŝtataj 
enspezoj?;  kaj  ke  la  ŝtato 
rezignas  enkasigi  la  ICI  ŝul- 
datan  pro  la  eklezia  nemo- 
veblaĵo? 

Laŭ  mia  opinio,  Eklezio  devus 
redesegni  sian  ĉeeston  en  la 
media  mondo,  preferante  in- 
forman  manieron  pli  atentan 


al  atesto  ol  al  esprimo  de  po- 
litika  pozicio.  La  katolikaj 
civitanoj,  disaj  en  ĉiuj  partioj, 
farus  elektojn  laŭ  konscienco, 
kontribuante  al  estigo  de  aŭ- 
tentika  laika  socio,  respekto- 
plena  de  ĉiuj  religioj,  sed 
samtempe  nepre  tute  sen 
klerikala  influo. 

‘Pino  LaCCi  (Itado) 


La  fundamentistoj  progresas 
ankaŭ  en  Eŭropo.  Ne  nur 
musulmanaj  integristoj,  sed 
ankaŭ  kristanaj  integristoj.  En 
Usono,  tiuj  ĉi  ne  plu  hezitas 
agresi,  minaci  je  morto  la 
kuracistojn  kiuj  praktikas 
Memvolan  Ĉesigon  de  Gravedo. 


LasCima  9\[asreen 
I/erf^stino 

Universatajoj  cCe  retigio 

Same  kiel  ekzistas  universalaĵoj  por  la  lingvoj  (trajtoj 
komunaj  al  ĉiuj  lingvoj)*  same  ekzistas  universa- 
laĵoj  ĉe  religioj: 


1-  Submetiĝo  senkondiĉa  kaj  nediskute- 
bla  al: 

a) Unu  libro:  Biblio,  Torao,  Korano... 

b)  Unu  "persono"  (Dio,  Alaho,  ktp), 

c)  Pli-malpli  al  tradicio,  kutimo,  rito: 
(Ekz.:  ekscizo,  cirkumcido,  poliga- 
mio...,),  lciu  sin  pravigas  je  la  nomo  de 
la  religio. 

2-  Espero  de  rekompenco,  kaj  timo  de 
puno: 

a)  En  alia  "mondo":  infero  aŭ  paradizo 
kristana,  islama... 

b)  En  alia  vivo  (metempsikozo  budhis- 
ma). 

3-  Submetiĝo  al  specialaj  vestoj  kaj  kap- 
vestoj:  vualo,  "lcippa",  turbano  (Sihoj), 
roboj,  sutanoj:  nigraj  ĉe  la  kristanaj 
pastroj,  blankaj  ĉe  la  imamoj, 
oranĝkoloraj  ĉe  labudhistoj... 

4-  Solenaj  ceremonioj: 

a)  Kolektivaj:  diservoj  katolikaj,  protes- 
tantaj,  judaj,  islamaj,  budhaj... 

b)  Individuaj:  bapto,  edziĝo,  entombi- 
go... 

5-  Specialaj  lokoj  por  la  diservoj:  pre- 
ĝejoj,  ^  temploj,  moskeoj,  sinagogoj, 
monahejoj,  altaroj... 

6-  Homamasiĝoj  de  kredantoj  por 
revigligi  la  fidon:  pilgrimadoj  en  Romo, 
Mekko,  Jerusalemo... 


7-  Frua  menso-trudo  al  la  infanoj: 

a)  Katehismo,  koranaj,  katolikaj,  judaj 
lernejoj 

b)  Preĝoj  sugestitaj  (por  ne  diri 
altruditaj)  hejme,  en  lernejo,  en 
preĝejo... 

8-  Valoraj  ĝeneralaj  principoj,  plej  ofte 
komunaj  al  ĉiuj  religioj,  sed  bedaŭ- 
rinde... 

9-  Agoj  tute  malaj:  fanatikismo 
(inkvizicio,  ŝarjao),  krucmilitoj  ĉius- 
pecaj  (kristanaj,  Ĝihado),  religiaj 
konfliktoj  ĉie  en  la  mondo  (irlando, 
Kosovo, ...) 

10-  Konvinko  posedi  la  Veron. 

Jean  tJLSllRĵPf 
9  rue  Sldrien  Lejeune 
931 70  ‘Bagnotet  tfraneio 

P.S.:  Tiu  ĉi  teksto  ne  estas  definitiva 
artikolo,  sed  simpla  studo  proponita  al 
la  legantoj  de  Ateismo.  Ĉiuj  rimarkoj, 
kritikoj,  korektoj,  aldonoj,  estos  pli  ol 
bonvenaj,  necesaj  kaj  deziritaj. 

Bonvolu  sendi  ilin  al  la  ĉi  supra  adreso. 
Mi  plej  sincere  antaŭtdankas  ĉiujn 
sendontojn. 


*Koncepto  ellaborita  de  Greenberg  en  1963.  Vidu  John  Wells: 
Lingvistikaj  aspektoj  de  Esperanto ,  paĝon  12. 

La  profeto 

La  profeto  diris  sur  la  placo:  «Post  dudek  jaroj  la 
Sinjoro  malsuprenvenos  denove  sur  Teron,  kaj 
regos  justeco»,  sed  la  nekredantoj  alkriis  lin:  «Estas  tre 
facile  antaŭvidi  kio  okazos  post  dudek  jaroj.  Kiu 
postulos  klarigojn  al  vi  se  vi  eraras?» 


La  profeto  diris  sur  la  placo: 
"Malbone  komenciĝos  la  nova 
jarcento,  ĉar  la  suno  malheli- 
ĝos  kaj  estos  po  du  noktoj 
tage",  sed  la  nekre- 
dantoj  alkriis  lin:  "Nu, 
estas  tre  facile  anonci 
kio  okazos  en  la  jaro 
2001a.  Kiu  faros  rekla- 
macion  al  vi  se  vi 
eraras?" 

La  profeto  diris  sur  la 
placo:  "Post  tri  jaroj 
Tero  faltiĝos  kaj  for- 
miĝos  novaj  montetoj 
kaj  kaboj,  kaj  meze  de 
ebenaĵo  apertos  krateroj",  sed 
la  nekredantoj  alkriis  lin:  "Es- 
tas  triviale  aŭguri  tion,  kio  oka- 
zos  post  tri  jaroj.  Se  via 
profetaĵo  estos  erara,  kie  ni 
trovos  vin  por  vin  ŝtonumi?" 


Tiam  la  profeto,  plu  restante 
serena,  diris  sur  la  placo:  "Post 
dek  sekundoj,  mi  elmontros  al 
vi  mian  langon",  kaj  antaŭ  ol 

iu  nekredanto 
spitinstigis  lin, 
la  profeto  el- 
montris  sian 
nenegeblan  kaj 
nekontesteblan 
langon,  profeti- 
tan  kaj  ruĝan. 

Verffs 
Mario  ‘Benedetti 
(Urugvajo/1920-2009)  en  1989 
eC  Ca  Ciispana  tracCuCjs 
CCtristian  tRiviere 

Se  (Dio  el(zistus 


Ne  maloftas  ke  ates- 
tantoj  de  Jehovo, 
krome  ĉarmaj  najbaroj, 
frapas  ĉe  mia  pordo, 
esperante  min  konverti. 

Por  respondi,  mi  tute  ne  kon- 
testas  iliajn  kredojn,  (male  mi 
preferas  akcepti  ilin)  por  el- 
montri  iliajn  kontraŭdirojn. 

Kaj,  kiam  ili  diras  al  mi:  «Kiam 
vi  aperos  antaŭ  Dio...»  mi  res- 
pondas:  «Mi  ne  scias  kion  li 
diros  al  mi,  sed  mi  scias  kion  al 
li  mi  diros». 

Sed,  unue  por  ke  io  estu  klara, 
ni  estu  precizigaj: 

Se  Dio  vere  estas  Dio,  li  konas 
ne  nur  la  estantecon,  sed  an- 
kaŭ  la  estintecon  kaj  la  eston- 
tecon. 

Kiam  li  kreis  la  homon,  li  sciis 
kiujn  abomenaĵojn  (krimojn, 
militojn,  torturojn,  masakrojn) 
tiu  ĉi  estos  kapabla.  Kaj  tamen 
li  kreis  lin,  kaj  ne  nur  li  kreis 
lin,  sed  li  kreis  lin  esence 
malbona  por  ke  li  fariĝu  kulpa 
pri  tiuj  abomenaĵoj. 


Ke  oni  ŝparigu  al  ni  tiu 
mizeran  argumenton  pri  la 
libereco  lasita  al  la  homo,  lia 
destino  estis  skribita  en  tiu 
estonteco  konata  de  Dio. 

Kaj  poste,  kion  Dio  faris?  Li 
sendis  sian  propran  filon  kaj 
kondamnis  lin  al  morto  en 
kruelegaj  suferoj  por  pentofari 
siajn  proprajn  erarojn,  siajn 
proprajn  krimojn. 

Kiel  nomi  tian  konduton? 

Plej  bone,  li  ne  estas  Dio,  kaj 
tio  estas  senkonscio. 

Plej  malbone,  li  estas  Dio, 
ĉiopova  kaj  ĉioscia,  kaj  tio 
estas  sadismo. 

Jes,  certe,  se  iu  Dio  ekzistas, 
kaj  se  mi  aperos  antaŭ  li,  mi 
havos  multon  por  diri  al  li. 

Mi  legis  kun  intereso  la 
artikolon  de  Nyegosh  Dube  en 
la  lasta  numero  de  Ateismo: 
“Vojaĝo  en  la  menson  de  la 
Kosma  Kreinto”.  Per  tiu  artiko- 
lo  la  verkinto  volas  pruvi  la 
neekziston  de  Dio  per  raciaj 
argumentoj.  Mi  tamen  dubas 
pri  la  utilo  de  tiu  aliro,  kaj 
saman  dubon  mi  havis  legante 
la  libron  La  dek  du  pruvoj  pri 
neekzisto  de  Dioy  kiu  estis 
anoncata  en  la  sama  numero. 

Racia  argumentado  utilas  nur 
se  oni  diskutas  kun  kontraŭ- 
ulo,  kiu  argumentas  laŭ  la 
samaj  reguloj.  En  sia  artikolo, 
ekzemple,  Dube  demandas, 
“...kiamaniere  iu  ajn  estaĵo, 
supernatura  aŭ  ne,  povas  krei 
energion  ex  nihilo  (t.e.  el 
nenio)?  Ĉu  la  K.K.  [Kosma 
Kreinto]  povis  simple  per  sia 
volo  ekzistigi  ĝin?”  Al  tiu 
demando  fervora  kredanto 
respondus  simple  “Jes”.  Tiel. 
Argumentoj  kaj  pruvoj  ne 
necesus. 

Kaj  cetere,  la  sama  argumento 


validas  rilate  al  la  Pra-Eksplo- 
do  mem.  De  kie  venis  la  mate- 
rio,  kiu  rezultis  el  ĝi?  Ĉu  ĝi 
venis  el  nenio?  Kio  ekzistis 
antaŭ  la  Pra-Eksplodo?  Dirinte 
tion,  mi  tamen  pretas  kredi, 
ke  la  universo  ekestis  per  la 
granda  Pra-Eksplodo  kaj  ne 
per  la  interveno  de  iu  super- 
natura  estaĵo.  Ĉar  mi  ne  estas 
fakulo  pri  fiziko,  mi  mem  ne 
kapablas  kompreni  la  pruvojn, 
sed  mi  ja  scias,  ke  ĉiuj  seriozaj 
sciencistoj  opinias,  ke  tiu  Pra- 
Eksplodo  okazis,  kaj  ke  iliaj 
opinioj  baziĝas  sur  logika 
kalkulado.  Kaj  cetere,  oni 
rajtas  supozi,  ke  la  scienco  pri 
la  ekesto  de  la  universo  ne 
estus  io  facile  komprenebla  de 
homo,  kiu  ne  aparte  studis 
tiun  fakon. 

La  pruvo  pri  la  ekzisto  de  la 
Kosma  Kreinto,  aliflanke,  tro- 
viĝas  en  libro  verkita  antaŭ 
3000  jaroj  de  primitiva  dezerta 
tribo  kun  malmulte  da  realaj 
scioj,  sed  kun  granda  fantazio. 
La  fabeloj  en  tiu  libro  spegulas 

ilian  malvastan  scion  pri  la 
planedo  sur  kiu  ili  vivis.  La 
solaj  bestoj  por  ili  estis  tiuj, 
kiuj  vagis  en  la  propra  regiono; 
la  solaj  steloj  estis  tiuj,  kiujn  ili 
povis  mem  vidi  sen  la  helpo  de 
teleskopo.  Kiel  ili  povis  eĉ  ima- 
gi  la  ekziston  de  koaloj  aŭ  orni- 
torinkoj,  des  malpli  la 
nekoncepteblan  vastecon  de  la 
kosmo  aŭ  la  nenombreblajn 
miliardojn  da  steloj,  kiuj  konsis- 
tigas  nian  universon? 

La  malnova  fabelo  pri  la 
kreado  de  ĉio  en  sep  tagoj  estis 
la  provo  de  antikva 
popolo  klarigi  la  ekes- 
ton  de  la  mondo.  Dum 
la  postaj  3000  jaroj 
esploristoj  iom  post 
iom  faris  malkovrojn, 
kiuj  ŝanĝis  tiun  tro  simplan 
mondrigardon:  oni  ekkompre- 
nis  la  relativan  malgravecon  de 
nia  propra  planedo  kompare 
kun  la  suno;  malkovris  novajn 
bestojn  en  la  suda  duonsfero; 
trovis  la  restaĵojn  de  gigantaj, 
nekonataj  bestoj,  kiuj  iam  vivis 
sur  Tero;  ekkomprenis  ke  la 
mondo  aĝas  milionojn  da  jaroj, 


ne  nur  kelkajn  milojn;  konsta- 
tis,  ke  nia  sunsistemo  aparte- 
nas  al  tuta  galaksio,  kiu  cetere 
estas  nur  unu  inter  miliardoj; 
kaj  sciencistoj  eĉ  sukcesis  kal- 
kuli  daton  por  la  ekesto  de  nia 
universo. 

Povus  esti,  kompreneble,  ke 
estontaj  sciencistoj  per  pli  pre- 
cizaj  kalkuloj  iam  konstatos,  ke 
la  supozata  dato  de  la  Pra-Eks- 
plodo  estas  malĝusta,  aŭ  eĉ  ke 
la  universo  ekestis  alimaniere. 
Sed  ĝenerale  la  direkto  de  la 
esploroj  estas  al  ĉiam  pli  deta- 
laj  kalkuloj  kaj  precizigo 
de  la  jamaj  scioj,  ne  al 
kompleta  forigo  de  la 
scioj  jam  akiritaj.  Kaj  ki- 
on  ajn  la  estontaj  scien- 
cistoj  malkovros,  ili 
certe  ne  revenos  malantaŭen 
por  informi  nin,  ke  la  universo 
ekestis  per  simpla  ordono  de 
iu  supernatura  estaĵo. 

fAnna  Ldzvznsttin,  ItaCujo 

9\[gtUj  kg  Ca  apucCa  gCobo  fcaj 
supraj  ofcuCvitrcj  ne  estas  simboCoj 
de  ateismo  aŭ  nia  asocio >  sed 
propono  rigardi  moncCon  per  pCi 
praktikg  maniero,  pere  de  nia 
magazino. 

LovriCo:  UnukgrnuCo,  cu 
gi  ekzistas? 


Trtmtfanto:  Cftristian  (Riviere,  et 
/Franeio:  eftristian.riviere@taposte.fr 
‘Vicprezidmi  to  (Dominifue  Simeone ,  et 
I Franeio . 

Sckrctmio:  stnna  Lozvenstein,  et  Itatio. 
(Kasisto:  Dieter  (Rpofe,  etSvistancto. 
Tstrarano  LamasafiSeifa,  etfapanio. 
tRcdaktoro  fesuo  cte  tas  Steras,  et 
Stispanio. 

